
A szólisztikus énekmód kialakulása a gregoriántól Monteverdiig

Műsor:
Sic ut cervus tractus (Liberuzuális) - 42.zsoltár
Speyer Julianus: Salve Sancte pater - Üdvözlégy Szent atya
Ismeretlen szerző: Dum fabricator mundi - Ki a mindenséget alkotá (Esztergomi kottázott
misekönyv)
Claudio Monteverdi: Poppea megkoronázása - Arnalta áriája

A dolgozat a bevezető részben, a történeti áttekintés során számot vet Nagy Szent Gergely
pápa szerepével a gregorián kialakulásában. Majd részletesen elemzi a szólista
megnyilatkozásának színhelyét, vagyis a liturgiát, valamint a liturgia dramaturgiai tartalmát,
melynek központi mozzanata Krisztus áldozata. A liturgia formai felosztás szerint állandó és
változó részekre bomlik. Ez utóbbiban kapnak hangsúlyt a gregorián énekek szóló tételei,
ezek a következők: Graduálé, Tractus, olvasmányok közti ének. Az egyes tételek előadása
során kiemelt szerep jut annak, hogy a szólista egyéni és egyedi módon adja elő az adott
művet. Ezt maga a szólista pozíció meg is követeli, hiszen a zene egyedi értelmezésében nyer
formát és értelmet a zenében megfogalmazott érzés.
A 12. sz.-tól a lovagi és a világi (trubadúrok, trouverek, minnesängerek) költészet együtt él a
liturgikus ének kifinomult hagyományával, melyek erős hatással voltak egymásra. Ez a hatás
érhető tetten Francesco Landini dalaiban. Felmerül a hang minél árnyaltabb használatának és
a kifejezés sokszínűségének összefüggése, a canzonetták, a szépség és főként a szerelem
érzésvilágában elmélyült ember lelki kitárulkozásai. Egy hatalmas műfaj van készülőben, az
opera, melynek megteremtésénél Monteverdi van jelen. Színre kerül, amire a szólista vágyott,
s határtalan a pályája, hogy megmutathassa magából azt, amit még szeretne megmutatni.



